PREVERJANJE IN OCENJEVANJE IZ PREDMETA EKONOMIJA,

šolsko leto 2017/18

1. NAČINI IN ŠTEVILO OCENJEVANJ V POSAMEZNEM OCENJEVALNEM OBDOBJU

Dijak mora v šolskem letu pridobiti najmanj 1 ustno oceno. S krajšim ustnim ocenjevanjem, ki traja od 5 do 10 minut, bomo ocenjevali le poznavanje snovi, razumevanje in preprosto uporabo (podrobni kriteriji za ustno ocenjevanje so v prilogi A).

Dijaki lahko ustno oceno pridobijo tudi z izdelavo in predstavitvijo referata. Pri ocenjevanju referata vrednotimo (natančni kriteriji so v prilogi B):

* + poznavanje problema
  + razumevanje problema
  + analiziranje problema
  + vključevanje aktualnih vsebin
  + priprava povzetka, učnega lista, opornih točk za sošolce (vsebina, zgradba)
  + jasnost izražanja
  + komunikativnost (suverenost nastopanja-predstavitev brez branja, tekst za oporo, nazorna, domiselna)
  + uporaba različnih didaktičnih pripomočkov (računalnik, prosojnice…)
  + obvladovanje snovi (poznavanje podrobnosti v zvezi z vsebino)

Pisno oceno pridobijo dijaki na naslednji način:

3. letnik (70 ur)

Vsak dijak mora med šolskim letom obvezno pridobiti 3 pisne ocene.

Pisne naloge so po ocenjevalnih obdobjih razporejene kot 1+2.

Pisne naloge bodo sestavljene tako, da bo dijakova ocena odsevala kriterije ocenjevanja, zapisane v točki 4.

Dijaki posamezno pisno nalogo pišejo 45 minut. Vsi dijaki oddelka hkrati pišejo dve enakovredni različici nalog (A/B), lahko pa pišejo vsi isto različico nalog. Naloge so sestavljene iz nalog objektivnega tipa in strukturiranih nalog.

4. letnik (210 ur)

Vsak dijak mora med šolskim letom obvezno pridobiti 5 pisnih ocen.

Pisne naloge so po ocenjevalnih obdobjih razporejene kot 2+2, eno pisno oceno pridobi dijak po koncu priprav za maturo.

Pisne naloge bodo sestavljene tako, da bo dijakova ocena odsevala kriterije, zapisane v točki 4.

Dijaki posamezno pisno nalogo pišejo 90 minut. Vsi dijaki oddelka hkrati pišejo dve enakovredni različici nalog (A/B), lahko pa pišejo vsi isto različico nalog. Naloge so sestavljene iz nalog objektivnega tipa in strukturiranih nalog.

Vsak dijak pridobi v šolskem letu eno oceno iz zbranih kreditnih točk na način, pojasnjen v točki 9.

Z odlično oceno nagradimo tudi vsakega dijaka, ki:

• se uvrsti na državno tekmovanje iz ekonomije in doseže vsaj 75% možnih točk,

• doseže srebrno ali zlato priznanje na državnem tekmovanju iz ekonomije,

• pripravi raziskovalno nalogo s področja ekonomije ali turizma, jo uspešno predstavi na tekmovanju Mladi za napredek Maribora in doseže vsaj 75% možnih točk.

1. OBTEŽENOST OCEN, PRIDOBLJENIH NA RAZLIČNE NAČINE

Pisno in ustno pridobljene ocene so enakovredne.

Ocena pridobljena s kreditnimi točkami oziroma kot nagrada za uvrstitev na tekmovanjih ne more nadomestiti ocene pridobljene s pisanjem testa, lahko pa nadomesti ustno oceno. Ocena, pridobljena z izdelavo referata, je enakovredna ustno pridobljeni oceni. Ustna ocena ne more nadomestiti pisne ocene.

1. NAPOVEDOVANJE USTNEGA OCENJEVANJA

Dijaku napovemo ustno ocenjevanje v tekočem tednu za naslednji teden. Pri napovedanem ustnem ocenjevanja znanja opravičilo isti dan ni mogoče, vsaj en dan prej pa je mogoče brez navajanja razlogov.

1. KRITERIJI OCENJEVANJA

Nezadostno 1

Dijak ne pozna ključnih pojmov, ne razume temeljnih obravnavanih ekonomskih pojmov, navaja laična izkustvena in nepopolna dejstva ter informacije.

Zadostno 2 (nižja raven reproduktivnega znanja)

Dijak navaja in pojasni temeljne informacije. V minimalnem obsegu zahtevanega in / ali ob podpornih vprašanjih dijak ponovi, navede, našteje, prepozna … Ne zna navesti ustreznih primerov, razložiti snovi s svojimi besedami.

Dobro 3 (višja raven reproduktivnega znanja)

Dijak uporablja ekonomsko terminologijo, opredeli ključne pojme, analizira in povezuje informacije, vendar pomanjkljivo. Ponovi in razume, kar je slišal oz. si zapisal ob razlagi, a zgolj šolski, neustvarjalni primeri.

Prav dobro 4 (nižja raven produktivnega znanja)

Dijak jasno opredeljuje in razume ekonomskih pojme, informacije ustrezno povezuje in argumentira. Uporablja strokovno terminologijo. Opiše, razloži, utemelji … s svojimi besedami, ilustrira na originalnem primeru, vendar občasno manjše pomanjkljivosti.

Odlično 5 (višja raven produktivnega znanja):

Dijak jasno in podrobno opredeljuje in pojasnjuje ekonomske pojme, informacije ustrezno povezuje in argumentira, analizira in sintetizira. Ugotovitve ustrezno primerja in kritično vrednoti.

(Vir: Janina Curk)

1. MINIMALNI STANDARDI ZNANJA

Dijak v prvem ocenjevalnem obdobju doseže minimalni standard, če:

* je pridobil vse predvidene pisne in ustne ocene in
* so vse pisne ocene pozitivne.

Dijak v drugem ocenjevalnem obdobju doseže minimalni standard, če:

* je pridobil vse predvidene pisne, ustne ocene in
* so vse pisne ocene pozitivne.

1. NAČINI IZBOLJŠEVANJA IN POPRAVLJANJA OCEN

Vsak dijak bo imel možnost izboljševanja vsaj ene pisne ocene. Pisno nalogo, pri kateri bo to mogoče, bo v dogovoru z učiteljem izbral dijak sam. V redovalnico vpišemo obe oceni, pri določanju zaključne ocene ob koncu pouka pa upoštevamo njuno povprečno vrednost.

Dijaki, ki v prvem ocenjevalnem obdobju ne dosežejo minimalnega standarda, ocene popravljajo v roku 14 dni po ocenjevalni konferenci. Pridobljeno oceno učitelj smiselno upošteva pri zaključevanju in ne izniči vseh prej pridobljenih ocen.

1. PRIDOBITVE MANJKAJOČIH OCEN

Če je dijak pri napovedanem pisnem ocenjevanju opravičeno odsoten, to oceno pridobi pred koncem ocenjevalnega obdobja na dodatnem roku. Na tem roku lahko dijaki pridobijo manjkajočo pisno oceno, popravijo negativno oceno ali katerokoli pisno oceno izboljšajo.

Če je dijak opravičeno odsoten pri napovedanem ustnem ocenjevanju, oceno pridobi v dogovoru z učiteljem.

Če je dijak pri napovedanem pisnem ali ustnem ocenjevanju neopravičeno odsoten, zgubi vse ugodnosti pri predmetu in manjkajočo oceno pridobi v roku in na način, ki ga določi učitelj, a praviloma šele po koncu I. ocenjevalnega obdobja ali v zadnjih dveh tednih II. ocenjevalnega obdobja.

1. UGODNOSTI IN RAZLOGI ZA NJIHOVO IZGUBO

Ugodnosti pri pouku ekonomije so:

* možnost izboljševanja vsaj ene pisne ocene v šolskem letu,
* napovedano ustno ocenjevanje znanja.

Dijak ugodnosti v celoti izgubi po treh kršitvah iz kateregakoli od naslednjih vzrokov:

* pri sprotnem preverjanju znanja je nepripravljen
* ne opravi ali slabo opravi domačo nalogo
* moti pouk, ne sodeluje ali ne prinaša potrebnih pripomočkov ali
* vsaj enkrat neopravičeno manjka pri napovedanem ocenjevanju znanja oziroma se mu namerno izogne

1. VREDNOTENJE DIJAKOVEGA SPROTNEGA DELA

Skozi celo šolsko leto bomo naključno preverjali znanje díjakov iz tekoče obravnavane snovi in domače naloge dijakov, kar bomo ovrednotili s kreditnimi točkami (0, 3 ali 6).

Oblike in število vrednotenj sprotnega dela:

* štiri do osem kratkih (do 15 minut) nenapovedanih pisnih preverjanj tekoče snovi,
* do štiri nenapovedana preverjanja domačih nalog.

Kriteriji vrednotenja dijakovega sprotnega dela

Ustno preverjanje snovi zadnjega poglavja:

* 0 točk za nepoznavanje obravnavanih pojmov in lastnosti ali njihovo napačno navajanje in razlago
* 3 točke za delno poznavanje obravnavanih pojmov, navajanje lastnosti in primerov, a z občutnimi pomanjkljivostmi, ki kažejo na slabše razumevanje povedanega
* 6 točk za odlično poznavanje in razlago obravnavane snovi, z navajanjem lastnosti in medsebojnih povezav ter samostojno izdelanimi primeri z možnimi manjšimi pomanjkljivostmi

Pisno preverjanje snovi zadnjega poglavja

* 0 točk za dosežen rezultat pod 40%
* 3 točke za doseženih vsaj 40%
* 6 točk za doseženih vsaj 80%

Opravljanje domačih nalog

* 0 točk za neoddano ali neopravljeno domačo nalogo ali če je opravljenih domačih nalog manj kot polovica vseh predvidenih ali če je večina nalog rešena napačno ali če dijak pri večini nalog zapiše le rešitve, brez postopka
* 3 točke, če je dijak dobro opravil vsaj dve tretjini predvidenih nalog ali če je rešil skoraj vse naloge, a z večjimi napakami
* 6 točk, če dijak pravilno opravi skoraj vse domače naloge in le z manjšimi napakami

Za pretvarjanje kreditnih točk v ocene upoštevamo lestvice iz skupnih izhodišč.

1. DOLOČANJE ZAKLJUČNE OCENE OB KONCU POUKA

Zaključno oceno predmeta izračunamo v skladu s točko 8 iz Skupnih internih izhodišč preverjanja in ocenjevanja. Dijak bo ob koncu pouka zagotovo ocenjen z nezadostno oceno, če bo imel v

* 3. letniku več kot eno nepopravljeno oceno in bo povprečna vrednost odstotkov pisnih nalog nižja od 50%.
* 4. letniku dve nepopravljeni negativni oceni in bo povprečna vrednost odstotkov pisnih nalog nižja od 50%.

Dijak bo ob koncu pouka neocenjen, če v enem ali obeh ocenjevalnih obdobjih ne bo pridobil vseh predvidenih ocen.

1. IZPITI

Popravni in dopolnilni izpiti iz ekonomije so sestavljeni iz pisnega dela, ki traja 90 minut in iz ustnega dela, ki traja največ 20 minut. Oceni sta enakovredni.

Če dopolnilni izpit zajema snov celega šolskega leta, je sestavljen iz pisnega in ustnega dela. Pisni del traja 90 minut, ustni pa največ 20 minut.

Če zajema dopolnilni izpit le del snovi celega šolskega leta, je izpit samo pisni. Pri določanju končne ocene v spričevalu se na izpitu pridobljena ocena upošteva v smislu deleža snovi, ki jo je izpit pokrival.

Predmetni izpiti so samo pisni in trajajo 90 minut.

PRILOGA A

Ocenjevalno obdobje: 1 2 Datum:

Ime in priimek: Razred:

|  |
| --- |
| Prvo vprašanje |

|  |
| --- |
| Drugo vprašanje |

|  |
| --- |
| Tretje vprašanje |

Kriteriji ustnega ocenjevanja pri predmetu EKONOMIJA

|  |  |  |  |  |  |  |  |
| --- | --- | --- | --- | --- | --- | --- | --- |
| Področje  spremljanja | OPIS | popolno | delno | | neza-dovoljivo | |  |
| POZNAVANJE ZNANJA | | 2 | 1 | | 0 | |  |
|  | Dijak-inja:   * pozna osnovne pojme tematskega sklopa, ki se preverja, * zna opredeliti osnovne pojme tematskega sklopa, ki se preverja, * zna našteti osnovne pojme tematskega sklopa, ki se preverja, * zna razčleniti osnovne pojme tematskega sklopa, ki se preverja, * zna opisati osnovne pojme tematskega sklopa, ki se preverja, |  |  | |  | |  |
|  |  | |  | |
|  |  | |  | |
| RAZUMEVANJE | | 4-3 | 2-1 | | 0 | |  |
|  | * zna razlikovati med oblikami, v katerih nastopa nek pojav, * zna pojasniti nek ekonomski pojav, proces in pri tem razložiti morebitne vzročno-posledične povezave med zakonitostmi, poudariti, katere sestavine ali značilnosti so bistvene za pojav, * pozna nek ekonomski pojem ali proces in razume njegovo bistvo. |  |  | |  | |
|  |  | |  | |  |
|  |  | |  | |
| UPORABA |  | 4-3 | 2-1 | | 0 | |  |
|  | * zna izračunati neko ekonomsko količino z danimi podatki, * zna predstaviti neki pojem: opisati pojem in povezave med pojmi ter jih predstaviti z diagramom ali primerom, * zna grafično predstaviti, uporabiti ustrezno sliko, diagram oz. graf in narisano razložiti, |  |  | |  | |  |
|  |  | |  | |
|  |  | |  | |
| Točkovnik: 9-10 točk = odlično  8 točk = prav dobro  7 točk = dobro  5-6 točk = zadostno  0-4 točke = nezadostno |  |  | |  | | Točke |  |
| Ocena |  |

PRILOGA B

Ocenjevalno obdobje: 1 2 Datum:

Ime in priimek: Razred:

Kriteriji ocenjevanja referata pri predmetu EKONOMIJA

|  |  |  |  |
| --- | --- | --- | --- |
| Področje  spremljanja | OPIS | Ocenjevalna lestvica | Ocena v % |
| VSEBINA | | | |
| 60% | * poznavanje problema | 0-15 |  |
| * razumevanje problema | 0-15 |  |
| * analiziranje problema | 0-10 |  |
| * vključevanje aktualnih vsebin | 0-10 |  |
| * priprava povzetka, učnega lista, opornih točk za sošolce (vsebina, zgradba) | 0-10 |  |
| PREDSTAVITEV | | | |
| 40% | * jasnost izražanja | 0-10 |  |
| * komunikativnost (suverenost nastopanja-predstavitev brez branja, tekst za oporo, nazorna, domiselna) | 0-10 |  |
| * uporaba različnih didaktičnih pripomočkov (računalnik, prosojnice…) | 0-10 |  |
| * obvladovanje snovi (poznavanje podrobnosti v zvezi z vsebino) | 0-10 |  |
| SKUPNA OCENA | | | |
| Točkovnik:90-100 % = odlično  75-89 % = prav dobro  61-74 % = dobro  50-60 % = zadostno  0-49 % = nezadostno | VSEBINA | 0-60 |  |
| PREDSTAVITEV | 0-40 |  |
| SKUPAJ |  |  |
|  |  |  |